## L’IVAM acull la fira internacional ‘Recreo Art Book Fair’ amb més de 60 editorials de tot el món i activitats entorn del llibre independent

*** En el marc de la trobada, l’IVAM presentarà les publicacions de les exposicions ‘Escena I. Fer paisatge’ i ‘popular’, amb obres de la col·lecció
* La cita internacional per als llibres d’art prepara del 18 al 20 d’octubre un complet programa d’activitats multidisciplinàries**

L’Institut Valencià d’Art Modern (IVAM) acull del 18 al 20 d’octubre la quinta edició de ‘Recreo Art Book Fair’, la cita internacional per als llibres d’art.

Esta fira, que servix com a plataforma d’exhibició i espai de diàleg per a editorials independents, oferix una experiència única per als amants de la cultura impresa. Fotografia, il·lustració, llibres d’artista, catàlegs, crítica, assaig i arquitectura són alguns dels gèneres que es podran explorar en esta quinta edició.

En el marc d’esta trobada, Pedro G. Romero, comissari de l’exposició ‘popular’, presentarà el catàleg editat per l’IVAM amb motiu d’esta mostra, que es va exposar del 5 d’octubre de 2023 fins al passat 14 d’abril de 2024.

Així mateix, amb motiu de la fira, l’IVAM també presentarà la publicació sobre l’exposició ‘Escena I. Fer paisatge’, una mostra organitzada pel 35é aniversari del museu amb obres de la col·lecció.

La quinta edició de ‘Recreo Art Book Fair’ acollirà un total de 67 projectes editorials provinents de tot el món, inclosos països com Xile, l’Argentina, la Xina, el Regne Unit, Nicaragua, Egipte, Algèria, els Estats Units, França, Hongria, Itàlia, Mèxic, Països Baixos, els Estats Units o Bolívia.

Enguany, Recreo presenta un programa d’activitats de marcat caràcter multidisciplinari. Com a novetat, el diumenge 20 d’octubre s’organitza un esdeveniment de celebració en la Sala 16 Toneladas, que comptarà amb un concert de Nawan i Los Politonos juntament d’altres artistes de l’escena local.

Entre les activitats programades amb motiu de la fira, destaca una mostra retrospectiva amb els 45 números de la revista francesa *Revue Faire*, editada per l’estudi Syndicat. A més, Art Book Fair comptarà amb convidats com Ruben Pater, Romaisa Baddar o Luís Juarez.

Entre les novetats hi haurà projectes internacionals com els impressors Caja Negra de l’Argentina, l’editorial AZETAguía de Nicaragua, Minigolf Deportivo de Xile, Onomatopee de Països Baixos, Louis Porter del Regne Unit o Errant Press de Mèxic/Estats Units.

Recreo és una iniciativa conjunta de l’editorial Handshake, liderada per Rubén Montesinos i Jaime Sebastián, i Santanasantana, l’estudi format per Aythami Castellà i Iván Santana.

Els organitzadors tenen com a objectiu principal crear un espai inclusiu, plural i intergeneracional que promoga l’intercanvi, la dinamització cultural, la formació professional i el desenrotllament d’una xarxa internacional de creatius. L’entrada a la fira és lliure fins a completar l’aforament.

**Participants 2024**

En esta fira participaran les editorials següents: 51 Personae, Ana Buquerin + Maledetta Press, Arrre Estudio, AZETAguía, Balam + Archivo de la Memoria Trans, Barlin Libros, Bartlebooth, BienBien Print, Brillo Editorial, Buena Gente Colectivo, Cairo Art Book Fair, Caja Negra Editora, Can Grapes, Carmen B.Mikelarena, Carmencita Editions + Book and Sons, Cielo Santo, Club del Prado, Colla Paper, Comisura, Ediciones JEJE, Ediciones Posibles, Ediciones Remotas, Editorial Concreta, Elsewhere (Escif), Empire + Syndicat, Erika Achek + Manuela Lorente, Errant Press, FACzine, Fanzineología, Festiu, Fong, Galletamaria + Pdepiera + Eixa, Gimmefive Publishing, Handshake + Santanasantana, Hurrikan Press, IVAM Publicaciones, Jiser + La Chambre Claire, La documental edicions, La Gilda Laboratori Gráfic + Ediciones Valientes + D.Vanderh, laconcongrelos + amorcito, Lanevera Ediciones, laoliwa, Libros Walden, Llamp Edicions, Local Group, Lotta Bindery, Louis Porter, Lupemacanudo, Mallorzines, María Laura Benavente, Máster de Publicaciones EASD, Middle East Archive, Minigolf Deportivo, Objet Papier, Onomatopee Projects, Papel Engomado, per(r)ucho risograph, Post Fire Books, Replika Publishing + Bruise Studio, Ricardo Cases, Rocío Madrid, Taller XD + Crater Invertido, Tapas Duras, Terranova, UOU, Valiz i WHP.

Fecha: 16/09/2024